नगर पंचायत बारसूर के अध्यक्ष अमूलकर नाग का कहा, घोषणा के बाद भी फंड नहीं मिला है। बगैर धनराशि के काम कराना संभव नहीं है। तालाब का गहरीकरण कराने पर इसमें और भी ज्यादा पानी ठहर सकता है। इस बारे में प्रशासन और पर्यटन विभाग को पत्र लिख चुके हैं। करीब 53 एकड़ में फैला यह तालाब 10वीं शताब्दी में तत्कालीन छिंदक नागवंशी शासकों के काल में खुदवाया गया था। पुराने समय में इसका नाम द्वार समुद्रम था, जिसे अब बूढ़ातालाब के नाम से जानते हैं।